Catalunya atresora un patrimoni etnològic, tant de base material com immaterial, d'un altíssim valor cultural.
Aquest patrimoni està constituït pel conjunt de les diverses tradicions i costums que conviuen arreu del territori català, a més dels coneixements i tècniques vinculades a activitats productives, creences i celebracions, construccions i paisatges culturals, i s'alimenta en bona mesura de la cultura popular dels diferents grups que composen avui la societat catalana en tota la seva diversitat.
El patrimoni etnològic i immaterial s'expressa en un ampli ventall de creacions culturals que s'insereixen en les relaciones socials de les persones i llurs àmbits d'interacció: la vida familiar, laboral, associativa, econòmica, política, festiva, religiosa, d'oci, musical, etc. La vàlua actual del patrimoni etnològic i immaterial rau en el fet de que ha esdevingut un agent clau de desenvolupament, cohesió i participació social de la societat catalana.
Els tocs de campana tenen el reconeixement d'Element Festiu Patrimonial d'Intrerès Nacional?
Cliqueu aquí si en voleu saber-ne més
Catalunya compta amb més de 15.100 festes inventariades.
Cliqueu aquí si el voleu conèixer
L'Observatori del Patrimoni Etnològic i Immaterial fou creat per poder conèixer puntualment i de manera actualitzada la situació del patrimoni etnològic català en tots els seus vessants, incloent-hi la recerca i la difusió.
Blog d'informació sobre la recerca i el patrimoni etnològic, gestionat per les vint-i dues entitats que conformen l'Observatori del Patrimoni Etnològic i Immaterial.
La festa és explosió, diversió, convivència, solemnitat, transgressió, expressió, intensitat, etc. La festa és plena de colors, emocions, moviment, música i creativitat.
La festa és per viure-la i per compartir-la.
Al web del patrimoni festiu de Catalunya hi podreu cercar totes les festes de l'inventari del patrimoni festiu així com totes les festes i elements festius que han estat catalogats o declarats.
Els Centres d'interpretació que tenen com a eix principal tot allò relacionat amb l'estudi, la gestió i la difusió dels aspectes immaterials de la cultura són aquells equipaments culturals i patrimonials que, especialment a partir de l'aprovació de la Convenció de patrimoni immaterial de la UNESCO l'any 2003, defineixen la seva acció vers tot allò que designa el terme de patrimoni cultural immaterial.
La cultura popular a Catalunya té en l'associacionisme el seu motor, que funciona gràcies a un gran nombre d'entitats que treballen des de la base i a peu de carrer.
Aquestes entitats, al seu torn, també s'associen entre elles segons els seus àmbits propis d'actuació en diverses associacions, agrupacions, coordinadores, federacions, etc...
Les Federacions, Coordinadores i Agrupacions d'entitats que desenvolupen la seva feina en l'àmbit nacional formen part del Consell de l'Associacionisme Cultural.
El Centre de documentació engloba en la seva denominació tres entitats interconnectades: la Biblioteca de Patrimoni Etnològic, l'Arxiu de Patrimoni Etnològic i la Fonoteca de Música Tradicional Catalana (FMTC).
Calaix permet emmagatzemar, preservar i facilitar l'accés a materials digitals del Departament de Cultura i és obert a d'altres col·leccions digitals d'interès de l'administració de la Generalitat o d'altres institucions.
En la temàtica de cultura popular s'està treballant en la incorporació de nous materials, i actualment ja compta amb més de 10.000 arxius agrupats en tres grans blocs: Fonoteca de Música Tradicional Catalana (àudio i vídeo), Gastronomia i cuina catalanes (imatges i àudio) i Imatgeria Popular (imatges).
Les publicacions sobre cultura popular s'agrupen principalment en diverses col·leccions temàtiques, en la Revista d'Etnologia de Catalunya, en publicacions singulars, a més dels catàlegs editats de les exposicions realitzades i calendaris sobre tradicions i costums.
Completa el conjunt de publicacions el blog Etnologia.cat d'informació sobre la recerca i el patrimoni etnològic.
La Fira Mediterrània té un caràcter interdisciplinari i en ella es presenten noves creacions artístiques inspirades en els trets culturals propis de Catalunya i el conjunt de territoris de la Mediterrània.
Es celebra cada primer cap de setmana d'octubre.
Arreu de Catalunya se celebren nombroses fires vinculades al teixit associatiu i la cultura popular, mostres de tallers, artesans i espectacles en directe entre d'altres.
Són un espai de trobada, de comunicació i d' intercanvi de propostes, coneixement i experiències.
El principal objectiu de l'ECA és facilitar la comunicació i la interacció amb totes les entitats i associacions, legalment constituïdes, que tenen relació i treballen en els diferents àmbits de la cultura popular i tradicional a Catalunya.
Si sou una entitat podeu demanar l'alta a la ECA.